เจ็บท้องใต้ซี่โครงด้านขวาถัดจากลิ้นปี่มานิดหนึ่งคะเป็นได้3วันก็เลยไปชื้อยาที่เภสัชเขาให้ยามากินอาทตย์หนึ่งยาหมดแล้วมันยังรู้สึกเจ็บอยู่เลยคะ
สวัสดีค่ะ การวินิจฉัยที่เป็นไปได้-กระดูกอ่อนที่ชายโครงอักเสบ-กล้ามเนื้ออักเสบ-ตับอักเสบ อาจมีอาการตัวเหลือง ตาเหลือง มีไข้ต่ำๆร่วมด้วย-ถุงน้ำดีอักเสบ อาจมีไข้สูง คลื่นไส้ ปวดใต้ชายโครงขวาอย่างรุนแรง เป็นหลังรับประทานอาหารหากเป็นสัมพันธ์กับการออกแรง การขยับ มีจุดกดเจ็บชัดเจน จะนึกถึงโรคในกลุ่มกล้ามเนื้อหรือกระดูกอ่อนอักเสบมากที่สุด ซึ่งเป็นโรคที่ไม่อันตรายแต่อาจเรื้อรัง เป็นๆหายๆได้การดูแลตัวเองเบื้องต้น พักการใช้งาน งดยกของหนัก สามารถรับประทานยาแก้ปวด หรือยาแก้อักเสบที่ไม่ใช่สเตียรอยด์ร่วมด้วยได้ถ้าปวดมากขึ้นเรื่อยๆไม่ทุเลา กินได้น้อย คลื่นไส้อาเจียน ตัวเหลือง ตาเหลือง อาจคล้ายกับเป็นถุงน้ำดีอักเสบ หรือตับอักเสบซึ่งเป็นภาวะที่ควรรีบไปพบแพทย์